eða stormkambur eins og hann hefur einnig verið nefndur , er innflutt tegund sem ræktuð er í görðum . Hann hefur hins vegar tekið sér bólfestu utan garða á nokkrum stöðum , m.a. í Reykjavík og á Seltjarnarnesi , þar sem hann myndar á einum stað stóra breiðu við sjóinn . Síðan virðist hann berast langar leiðir með sjónum , og hefur numið land skammt ofan við og í grýttum fjörum umhverfis landið . Stormþulurinn virðist einnig vera nægilega harðgerður til að una sér á þessum stöðum , og vaxa þar árum saman . Þannig hefur hann numið land bæði við Akranes , Eyrarbakka , Vík í Mýrdal , Vestmannaeyjum , á Djúpavogi og nú síðast bæði á Blönduósi og í Grímsey . Stormþulurinn er hávaxin jurt , allt að 60 sm á hæð , með gulum blómkörfum . Blómin eru pípukrýnd í miðri körfu , en tungukrýnd utan með . Stönglarnir eru gildir og blöðóttir , blöðin þykk og kjötkennd , öfugegglaga , græn á efra borði en hvítloðin að neðan . Stormþulur í fjöru nærri tjaldstæðinu á Akranesi þann 31. júlí 2008 .